open-index/open-wikipedia-markdown huggingface dataset:
சவறை

right| thumb| 200px| அஷ்டமுடி ஏரி
**சவறை** (*Chavara*), கேரளத்தின் கொல்லம் மாவட்டத்தில் உள்ளது. இது கொல்லம் ஆலப்புழை நெடுஞ்சாலையில் கொல்லத்தில் இருந்து 14 கி.மீ தொலைவில் உள்ளது. சவறை ஊராட்சிக்கு உட்பட்ட கோவில்தோட்டம் துறைமுகம், ஒரு சுற்றுலாத் தலம். இந்த ஊரின் கிழக்கில் அஷ்டமுடி ஏரியும், மேற்கில் அரபிக்கடலும் அமைந்திருக்கின்றன.

## அரசியல்
இது சவறை சட்டமன்றத் தொகுதிக்கும், கொல்லம் மக்களவைத் தொகுதிக்கும் உட்பட்டது.

## சான்றுகள்



பகுப்பு:கொல்லம் மாவட்டம்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
அம்பலப்புழா

**அம்பலப்புழை** (Ambalappuzha), கேரளத்தின் ஆலப்புழை மாவட்டத்தில் உள்ளது. இது அம்பலப்புழை வட்டத்துக்கு உட்பட்டது.

இங்குள்ள கிருஷ்ணர் கோயில் பிரபலமான கோயிலாகும்.

## அரசியல்
இது அம்பலப்புழை சட்டமன்றத் தொகுதிக்கும், ஆலப்புழை மக்களவைத் தொகுதிக்கும் உட்பட்டது.

## சான்றுகள்

பகுப்பு:ஆலப்புழை மாவட்டம்
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
பூஞ்ஞார்

**பூஞ்ஞார்** (*Poonjar*) என்பது கேரளத்தின் கோட்டயம் மாவட்டத்தில் உள்ள பேரூராட்சியாகும்.

## அரசியல்
இது பூஞ்ஞார் சட்டமன்றத் தொகுதிக்கும், பத்தனம்திட்டா மக்களவைத் தொகுதிக்கும் உட்பட்டது..

## மேற்கோள்கள்

பகுப்பு:கோட்டயம் மாவட்டத்தில் உள்ள ஊர்களும் நகரங்களும்
சுப்பிரமணியம் பூங்கா, யாழ்ப்பாணம்

**சுப்பிரமணியம் பூங்கா** எனப் பொதுவாக அறியப்படும் **சுப்பிரமணியம் சிறுவர் பூங்கா** இலங்கையின் வட மாகாணத்தின் தலைநகரான யாழ்ப்பாண நகரில் உள்ள ஒரு நகர்ப்புறப் பூங்கா. இது யாழ்ப்பாணப் பொது நூலகத்துக்கு அண்மையில் அமைந்துள்ளது.

## வரலாறு
சுப்பிரமணியம் பூங்கா, 1950களில் அப்போதைய யாழ்ப்பாணம் நகரசபையால் உருவாக்கப்பட்டது. உள்ளூர் மருத்துவரான எஸ். சுப்பிரமணியம் இதற்குத் தேவையான பெருந்தொகைப் பணத்தை நகரசபைக்கு அன்பளிப்பாக வழங்கினார். இதனால் இப்பூங்காவுக்கு அவருடைய பெயரில் சுப்பிரமணியம் பூங்கா எனப் பெயரிடப்பட்டது. பின்னாளில் உடுவில் தொகுதி நாடாளுமன்ற உறுப்பினராக இருந்த வி. தர்மலிங்கம் இவருடைய மருமகன். 

உள்நாட்டுப் போர்க் காலத்தில் இது பெருமளவு சேதம் அடைந்தது. குறிப்பாக 1990ல் இடம்பெற்ற தாக்குதல் நடவடிக்கைகளில் இது முற்றாகவே அழிவுற்றது. தொடர்ந்து 14 ஆண்டுகள் பயன்படாமல் இருந்த இப்பூங்கா 2004 ஆம் ஆண்டில், யுனிசெவ் வழங்கிய 2 மில்லியன் இலங்கை ரூபாவைப் பயன்படுத்தி திருத்தி அமைக்கப்பட்டது. திருத்தப்பட்ட பூங்காவை 2006 மே 7ம் தேதி அப்போதைய மாவட்டச் செயலாளர் கே. கணேஷ் மக்கள் பயன்பாட்டுக்காகத் திறந்து வைத்தார். 2010ல் பூங்காவின் முக்கிய அம்சமாக இருந்த அலங்கார நீரூற்று கொழும்பைச் சேர்ந்த தனியார் நிறுவனமான எல். பி. பினான்ஸ் நிறுவனத்தினால் திருத்தி அமைக்கப்பட்டது.

## மேற்கோள்கள்
 

பகுப்பு:யாழ்ப்பாணத்தில் உள்ள பூங்காக்கள்
அலுமினியம் கார்பனேட்டு

**அலுமினியம் கார்பனேட்டு** *(Aluminium carbonate )*' என்பது  Al2(CO3)3  என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மத்தின் பண்புகள் முழுமையாக வரையறை செய்யப்படவில்லை. அலுமினியம், காலியம் மற்றும் இண்டியம் போன்ற தனிமங்களின் எளிய கார்பனேட்டுகளும் அறியப்படவிலை என்ற கருத்தும் நிலவுகிறது. அடிப்படை அலுமினியம் கார்பனேட்டாக அறியப்பட்டிருப்பது டாவ்சோனைட்டு என்ற கனிமம் மட்டுமேயாகும்.

இரட்டைச் சிதைவு வினைகளில் அலுமினியம் கார்பனேட்டு உருவாகின்றது என்பதற்கான ஆதாரங்கள் ஏதுமில்லை. கரையும் கார்பனேட்டுகள் போதுமான அளவுக்கு காரத்தன்மையுடன் அலுமினியம் ஐதராக்சைடை வீழ்படிவாக்கவும் கார்பன் டையாக்சைடை வெளியிடவும் செய்கிறது. அலுமினியம் சல்பேட்டு மற்றும் சோடியம் பைகார்பனேட்டு இரண்டும் சேர்ந்து வினைபுரிந்து கார்பன் டையாக்சைடும் அலுமினியம் ஐதராக்சைடும் உற்பத்தி செய்கின்றன. இவையிரண்டும் நுரை உற்பத்தியை நிலைப்படுத்துகின்றன. இவ்வினையின் அடிப்படையே தொடக்கக்கால தீ அணைக்கும் கருவிகளின் அடிப்படையாக இருந்தது. இதை 1904 ஆம் ஆண்டில் அலெக்சாண்டர் உலோரன் கண்டறிந்தார்.

## மேற்கோள்கள்

## இவற்றையும் காண்க
* டாவ்சோனைட்டு

பகுப்பு:அலுமினியம் சேர்மங்கள்
பகுப்பு:கார்பனேட்டுகள்
ஷொர்ணூர்

**ஷொர்ணூர்** (*Shoranur*) என்பது கேரளத்தின் பாலக்காடு மாவட்டத்தில் உள்ள நகரம். இங்கு தொடருந்து நிலையம் உள்ளது.

ஒற்றைப்பாலம் - வடக்காஞ்சேரி - திருச்சூர் வழித்தடத்தில் ஷொர்ணூரை சென்றடையலாம்.

## பெயர்
இந்த ஊரைப் பற்றிய வருவாய் ஆவணங்களில், இந்த ஊருக்கு சிறமண்ணூர்/செறமண்ணூர் என்ற பெயர் உள்ளது. பின்னரே, இது ஷொர்ணூர் என்றானது.

## அரசியல்
இது ஷொர்ணூர் சட்டமன்றத் தொகுதிக்கும், பாலக்காடு மக்களவைத் தொகுதிக்கும் உட்பட்டது.

## மேற்கோள்கள்

பகுப்பு:பாலக்காடு மாவட்டம்
எசினோ லாரியோ

**எசினோ லாரியோ** (*Esino Lario*) இத்தாலியின் லோம்பார்டி மண்டலத்தில் லெக்கோ மாநிலத்தில் அமைந்துள்ள ஓர் நகராட்சி (கம்யூன்) ஆகும். இது மிலன் நகருக்கு வடக்கே  தொலைவிலும் லெக்கோவிற்கு வடகிழக்கில்  தொலைவிலும் கோமோ ஏரியின் கிழக்குக் கரையிலிருந்து ஏறத்தாழ  தொலைவிலும் அமைந்துள்ளது.  திசம்பர் 31, 2004 நிலவரப்படி எசினோவின் மக்கள்தொகை  772ஆக இருந்தது. இந்த ஊரின் பரப்பளவு  ஆகும். எசினோ லாரியோ நகராட்சியில் பிகல்லோ, ஓர்டனெல்லா நிர்வாகப் பிரிவுகள் அடங்கியுள்ளன.  
 
தொல்லியல் பதிவுகள் இங்குள்ள குடியேற்றத்தின் துவக்க காலத்தை ஆவணப்படுத்தியுள்ளன. எசினோ லாரியோவைச் சுற்றிலும் ஆல்ப்சு மலைத்தொடர் குன்றுகள் சூழ்ந்துள்ளன. இங்கு தொல்லியல் எச்சங்கள்,  குகைகள் காணப்படுகின்றன; இவற்றில் *மொன்கொடேனோவின் குளிர்பெட்டி* ( Icebox of Moncodeno) மிகவும் பிரபலமானது.

இந்த ஊரில் ஆண்டுதோறும் நடைபெறும் விக்கிமீடியா மாநாடான விக்கிமேனியா நிகழ்வு சூன், 2016இல் நடைபெற்றது.

## வெளி இணைப்புகள்

பகுப்பு:இத்தாலிய நகரியங்கள்
சட்டமுறை எடையளவுச் சட்டம் 2009

**சட்டமுறை எடையளவுச் சட்டம், 2009** (*The Legal Metrology Act, 2009*), நுகர்வோர் பாதுகாப்பினை உறுதி செய்யும் பொருட்டு, வணிகத்தில் எடை மற்றும் அளவைகளின் தரத்தை உறுதிப்படுத்தும் விதமாக இந்திய நடுவண் அரசால் உருவாக்கப்பட்ட சட்டமாகும். எடைகள் மற்றும் அளவைகளின் தரச் சட்டம், 1976, எடைகள் மற்றும் அளவைகளின் தரம் (நடைமுறைப்படுதுதல்) சட்டம், 1985 ஆகிய இரு சட்டங்களை நீக்கிவிட்டு அவற்றுக்குப் பதிலாகக் கொண்டுவரப்பட்டச் சட்டம் இதுவாகும். 

இச்சட்டத்தால் வணிகம் மற்றும் வியாபார நிறுவனங்களில்
உள்ள எடைகள், அளவைகள் மற்றும் எடை, அளவை, அல்லது எண்ணிக்கை வாயிலாக விற்கப்படும்/பகிர்ந்தளிக்கப்படும் இதர பொருட்கள் முறைப்படுத்தப்படுகிறது. மாநிலங்கள் தங்களுக்கான தனிப்பட்ட விதிகளை வறையறுத்து, நடைமுறைக்கும் வரும் நாளையையும் குறிப்பிட்ட பின்னர், இச்சட்டத்தின் வகைமுறைகளை நடைமுறைப்படுத்தலாம்.

தமிழ்நாட்டில், தொழிலாளர் துணை ஆணையர் (ஆய்வுகள்), சென்னை சட்டமுறை எடையளவு கட்டுப்பாட்டு அலுவலராக அறிக்கை செய்யப்பட்டுள்ளார். சட்டமுறை எடையளவு கட்டுப்பாட்டு அலுவலர் மற்றும் களஅலுவலர்கள், 2009-ஆம் ஆண்டு சட்டமுறை எடையளவுச் சட்டம் மற்றும் 2011-ஆம் ஆண்டு சட்டமுறை எடையளவு (பொட்டலப் பொருட்கள்) விதிகள் (http://bombayhighcourt.nic.in/libweb/rulec/LegalMetrologyPackagedCommoditiesRules,2011.pdf) ஆகியவற்றை அமலாக்கம் செய்து வருகின்றனர்.

## உசாத்துணைகள்
*http://consumeraffairs.nic.in/consumer/sites/default/files/userfiles/LM-Notification09.pdf 
*An Overview of the Legal Metrology Act, 2009 

பகுப்பு:இந்திய நடுவண் அரசுச் சட்டங்கள்
வத்தளை

**வத்தளை** (Wattala, ), கொழும்பு நகரமத்தியிலிருந்து வடக்காக சிறிது தூரத்திலமைந்துள்ள ஒரு புறநகர்ப் பகுதியாகும். இந்நகரம் ஏ-3 நெடுஞ்சாலையில் அமைந்துள்ளது. மீனவர்கள், கீழ்நிலை மற்றும் மேல்நிலை உத்தியோகத்தர்கள் எனப் பலவகையான மக்களும் இந்நகரில் வசிக்கின்றனர். இந்துக் கோயில்கள், பௌத்த விகாரைகள், கிறித்தவத் தேவாலயங்கள் மற்றும் முஸ்லிம் பள்ளிவாசல்களும் பல பாடசாலைகளும் இந்நகரில் அமைந்துள்ளன.

## மேற்கோள்கள்

பகுப்பு:கொழும்பின் புறநகர்கள்
பகுப்பு:கொழும்பு மாவட்டத்தில் உள்ள ஊர்களும், நகரங்களும்
விஜய் குமார்

**விஜயகுமார்** (*Vijay Kumar*, பிறப்பு ஏப்ரல் 12, 1962) ஒரு இந்திய எந்திரனியல் வல்லுனர். பென்சில்வேனியா பல்கலைக்கழகத்தின்  பொறியியல் மற்றும் அப்ளைடு மெக்கானிக்ஸ் துறையின் பென்சில்வானியா பவுண்டேசன் பேராசியர். இவர் இப்பல்கலைக்கழகத் துறை முதல்வராக ஜூலை 01 முதல் பதவி ஏற்க உள்ளார். இவரது தலைமையின் கீழ் உள்ள குழு தரை மற்றும் வான் (இரு வெளியிலும்) தன்னிச்சையாக இயங்ககூடிய எந்திரங்கள் கண்டிபிடிப்பது, குழு நடதைகளுக்காக உயிர் -ஊக்க வழிமுறைகள் வடிவமைத்தல், மற்றும் ரோபோ திரள்கள் வடிவமைத்தல் போன்ற பணிகளை மேற்கொள்கிறது.. இவரது குழு பல மாநாடுகளில் சிறந்த கட்டுரைகளுக்கான பரிசுகளையும் வென்றுள்ளது.

## கல்வி
* பி.டெக். , மெக்கானிக்கல் இன்ஜினியரிங், மே-1983, இந்திய தொழில்நுட்பக் கழகம், கான்பூர் , இந்தியா.
* எம்.எஸ்சி. மெக்கானிக்கல் இன்ஜினியரிங், மார்ச்-1985, ஒகைய்யோ மாநிலப் பல்கலைக்கழகம், கொலம்பஸ் , ஓஹியோ.
* பிஎச்.டி, மெக்கானிக்கல் இன்ஜினியரிங், செப்டம்பர்-1987, ஒகைய்யோ மாநிலப் பல்கலைக்கழகம், கொலம்பஸ் , ஓஹியோ.

## இவரது ஆய்வு
இவரது  அடிப்படை பங்களிப்புகள், கோட்பாடு மற்றும் நடைமுறை ஆகிய இரண்டிலும் - பல ரோபோக்கள்  ஒன்று கூடி கட்டுப்பாடு மற்றும் திட்டமிடல்,  தேடுவது, ஆராய்வது, படமிடுவது மற்றும்  முப்பரிமான சூழலில் தம்மை தாமே எவ்வாறு கையாள்வது. இவர் தான் முதன் முதலில் எவ்வாறு  பல ரோபோக்கள் ஒன்று கூடி இயற்றப்படவும் மற்றும்  பல ரோபோக்கள் கூட்டுறவு மொபைல் கையாளுதலுக்கான  தீர்வை 90 களில் கண்டார். மேலும் ரோபோக்கள்  தன்னை தானே  குழுக்களுக்குள் தகுந்தவாறு கட்டுபடுத்துதல், சூழ்நிலைக்கு ஏற்ப மற்ற ரோபோக்களுடன்  நடந்து கொள்ளுதல்.

## பாராட்டுகள் விருதுகள்
* ஓஹியோ மாநில பல்கலைக்கழகம் ஜனாதிபதி பெல்லோஷிப் (1986)
* NSF தலைமை இளம் ஆராய்ச்சியாளராக விருது (1991)
* சிறப்புமிகு போதனை லின்ட்பக் விருது , பென்சில்வேனியா பல்கலைக்கழகத்தில் (1996)
* வழிமுறைகள் மற்றும் ரோபோவியல் குறிப்பிடத்தக்க பங்களிப்புகளுக்காக பெர்டினாண்ட் பிரஐதேன்ச்டீன்  விருது
* இயங்கியலும் எந்திரியறிவியல் 5 வது தேசிய மாநாடு ( 1997)
* சிறந்த கட்டுரை விருது, தன்னாட்சி ரோபோடிக் அமைப்புகளின் வினியோகம் (2002)
* மெக்கானிக்கல் இன்ஜினியர்ஸ் அமெரிக்கன் சொசைட்டி சக உறுப்பினராக ஏற்றுக்கொண்டது  (2003)
* கயமொறி சிறந்த கட்டுரை விருது , ரோபாட்டிக்ஸ் மற்றும் ஆட்டோமேஷன் ஆண்டு IEEE சர்வதேச மாநாடு (2004)
* IEEE ரோபோவியல் மற்றும் ஆட்டோமேஷன் சமூகம் சிறப்புமிகு விரிவுரையாளர் (2005)
* மின்சார மற்றும் மின்னணு பொறியியல் நிறுவனம் (IEEE) சக உறுப்பினராக ஏற்றுக்கொண்டது  ( 2005)
* IEEE ரோபோவியல் மற்றும் ஆட்டோமேஷன் சமூகம் சிறப்புமிகு விருது (2012)
* ஆராய்ச்சி மேதகு ஜார்ஜ் எச் ஹெய்ல்மியர் பீடம் விருது (2013)
* பாப்புலர் மெக்கானிக்ஸ் திருப்புமுனை விருது (2013)
* ஐ.ஐ.டி கான்பூர் கட்டுப்பாடு மற்றும் பல ரோபோ அமைப்புக்களையும் ஒருங்கிணைப்பு பகுதியில் அவரது அளப்பரிய பங்களிப்புகள் பெற்ற முன்னாள் மாணவர் விருதை 2013-14
* எந்திரியறிவியல் தொழில்கள் சங்கம் ஜோசப் என்கேல்பேர்கேர் விருது (2014)

## மேற்கோள்கள்

## வெளி இணைப்புகள்
* TED பேச்சு  
* அதிகாரப்பூர்வ தளம்
* பல்கலைகலக தளம்
* Vijay Kumar named new dean of Engineering
* ஆய்வு கட்டுரை 1
* ஆய்வு கட்டுரை 2

பகுப்பு:இந்திய அறிவியலாளர்கள்
பகுப்பு:1962 பிறப்புகள்
பகுப்பு:வாழும் மக்கள்
ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்

**ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்** இலங்கை யாழ்ப்பாணக் குடாநாட்டில் திருநெல்வேலியில் உள்ள ஒரு இலாப நோக்கற்ற நிறுவனம். யாழ்ப்பாணப் பல்கலைக்கழகத்துக்கு அண்மையில் இது அமைந்துள்ளது. பண்பாடுகளுக்கு இடையேயான தொடர்புகளுக்கு உதவுவதும் இறந்தகால, நிகழ்காலப் பண்பாடுகள் குறித்த ஆய்வுகளை ஊக்குவிப்பதும் இதன் முதன்மை நோக்கமாகும். இந்த நிறுவனத்தை 1981 மே 10 ஆம் நாள் ஜேம்சு டி. ரத்தினம் தனது காலஞ்சென்ற மனைவி ஈவ்லின் விஜேரத்ன இரத்தினத்தின் (இறப்பு:13 செப்டம்பர் 1964) நினைவாக நிறுவினார்.

## வரலாறு
ஜேம்சு டி. ரத்தினம் பல்கலைக்கழக அன்பளிப்புக்கள், ஆய்வாளர்கள், முன்னணிச் சட்டத்துறை சார்ந்தோர், வணிகத் துறையினர்  போன்றோரிடமிருந்து பெற்ற ஏராளமான நூல்களையும் ஆய்வுக் கட்டுரைகளையும் சேகரித்து வைத்திருந்தார். ஆய்வாளர்கள் பலர் இவரது நூலகத்தைப் பயன்படுத்தி வந்தனர். இது பின்னர் அமெரிக்க மிசனின் வட்டுக்கோட்டை யாழ்ப்பாணக் கல்லூரிக்கு நன்கொடையாக வழங்கப்பட்டது. இந்நூல்களை ஆய்வுத் தேவைகளுக்காகக் களஞ்சியப்படுத்திப் பேணுவதற்காக ஒரு நிறுவனம் அமைக்கப்பட்டது. இந்த நிறுவனம் ஜேம்சு ரத்தினத்தின் மனைவியின் பெயரால் ஈவ்லின் ரத்தினம் நிறுவனம் என அழைக்கப்பட்டது. இந்நிறுவனம் ஜேம்சு ரத்தினம் ஆய்வு, கல்வி என்பவற்றின்மீது கொண்டிருந்த விருப்புக்குச் சான்றாகவும், கல்விக்கான ஊக்கப்படுத்தலுக்காகவும் அமெரிக்க மிசனின் கட்டுப்பாட்டின் கீழ் இயங்கி வருகிறது.

## மேற்கோள்கள்

## வெளி இணைப்புகள்
* Local Archives and Libraries: Evelyn Rutnam Institute for Intercultural Studies
* Dr. James T. Rutnam - a scholar and writer 

பகுப்பு:யாழ்ப்பாணத்தில் உள்ள நூலகங்கள்
பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
கீழே இறக்கப்பட்ட வழிகாட்டி

**கீழே இறக்கப்பட்ட வழிகாட்டி** (*Dropping the Pilot*) 29 மார்ச் 1890 அன்று சர் ஜான் டெலிலால் வரையப்பட்டு, ’பன்ச்’ என்ற பிரித்தானிய பத்திரிகையில் வெளியிடப்பட்ட ஒரு அரசியல் கேலிச் சித்திரம். இது ஜனாதிபதி ஒட்டோ ஃபொன் பிஸ்மார்க் ஒரு கப்பலில் இருந்து வெளியேறுவதை ஜெர்மன் பேரரசர் வில்ஹெல்ம் II நோக்குவதாக உள்ளது. பிஸ்மார்க் மற்றும் வில்ஹெல்ம் இடையே கருத்து வேறுபாடு ஏற்பட்டதால் ஓட்டோ வொன் பிஸ்மார்க் ராஜினாமா செய்தார். ராஜினாமா செய்த பின் அவர் ஹாம்பர்க் அருகில் உள்ள எஸ்டேடில் 1898 ஜூலை 30ஆம் தேதி இறந்தார்.

இந்த கேலிச்சித்திரம் ஜெர்மனியில் நன்கு அறியப்பட்ட ஒன்றாகும். இது அங்கு வரலாற்றுப் பாடப்புத்தகங்களில் இடம் பெற்றுள்ளது.

## மேற்கோள்கள்

பகுப்பு:கருத்தோவியங்கள்
பகுப்பு:1890
ஜலந்தர் மாவட்டம்

**ஜலந்தர் மாவட்டம்** (*Jalandhar district*), இந்திய பஞ்சாபில் உள்ளது. இதன் தலைமையகம் ஜலந்தரில் உள்ளது.

## அரசியல்
இந்த மாவட்டத்தில் ஒன்பது சட்டமன்றத் தொகுதிகள் உள்ளன..
அவை:
*பில்லவுர் சட்டமன்றத் தொகுதி
*நகோதர் சட்டமன்றத் தொகுதி
*ஷாகோட் சட்டமன்றத் தொகுதி
*கர்தார்பூர் சட்டமன்றத் தொகுதி
*மேற்கு ஜலந்தர் சட்டமன்றத் தொகுதி
*மத்திய ஜலந்தர் சட்டமன்றத் தொகுதி
*வடக்கு ஜலந்தர் சட்டமன்றத் தொகுதி
*ஜலந்தர் பாளையம் சட்டமன்றத் தொகுதி
*ஆதம்பூர் சட்டமன்றத் தொகுதி
இவை அனைத்தும் ஜலந்தர் மக்களவைத் தொகுதிக்கு உட்பட்டவை.

## போக்குவரத்து

## சான்றுகள்

* ஜலந்தர் மாவட்ட இணையதளம்
பகுப்பு:ஜலந்தர் மாவட்டம்
பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
சுமன் சஹாய்

**சுமன் சகாய்** (*Suman Sahai*) ஒரு இந்திய செயற்பாட்டாளர் மற்றும் இந்தியாவில் மரபணு குறித்த பிரச்சாரத்தின் இயக்குநர்.

## வாழ்க்கை
சகாய் முதுகலை முனைவர் பட்டத்தை இந்திய வேளாண் ஆராய்ச்சிக் கழகத்தில் 1975 ஆம் ஆண்டு பெற்றார். பின்னர் ஆல்பர்ட்டா பல்கலைக்கழகம், சிக்காகோ பல்கலைக்கழகம், ஐடல்பேர்க் பல்கலைக்கழகம் ஆகியவற்றில் பணியாற்றினார். ஐடல்பேர்க் பல்கலைக்கழகத்தில், அவர்  மனித மரபியல் ஆராய்ச்சியைத் தொடங்கினார். சகாய் 40 கட்டுரைகளைச் சமர்ப்பித்தார். இதில் பெரும்பாலான மரபியல் ரீதியான கொள்கை வெளியிட்டார்.  இது மரபணு மாற்றப்பட்ட உயிரினங்கள் தொடர்பான கொள்கையில் பெரும் மாற்றத்தை உருவாக்கியது.

## செயற்பாடுகள்
சகாய் லட்சகணக்கான விவசாயிகளின் ஒன்றுமித்த குரலாக திகழ்க்கிறார். இவர் வேம்பு மற்றும் மஞ்சள் காப்புரிமைக்கு எதிராக குரல் கொடுத்தவர். அவர் இயற்கையின் தொழில்நுட்பம் மனித குலத்தின் தேவைகளைப் பூர்த்தி முடியும் என்று நம்புகிறார்.

## சர்ச்சைகள்
ஏப்ரல் 2013 இல் சகாய், அவரது 1986 ஆம் ஆண்டின் ஐடெல்பர்க் பல்கலைக்கழக ஆய்வில் பிறரது படைப்புகளைத் தனதாகக் கையாண்டுள்ளதாகக் குற்றச்சாட்டுக்கு உள்ளானார். அதோடு உண்மையில் ஐடெல்பர்க் பல்கலைக்கழகப் பேராசியராகப் பணியாற்றாமல் தன்னைத்தானே அவ்வாறு போலியாகக் காட்டிக்கொண்டார் என்ற குற்றச்சாட்டுக்கும் ஆளானார். ஏப்ரல் 14, 2013 இல் பல்கலைக்கழகமும் அவரது படைப்புத் திருட்டையும், அவர் தன்னை அப்பல்கலைக்கழக பேராசியர் எனக் கூறிக்கொள்ளும் உரிமையற்றவர் என்பதையும் உறுதி செய்ததைத் தொடர்ந்து சகாய் தனது ஆய்வுப் பட்டத்தைத் துறக்க நேர்ந்தது.

## மேற்கோள்கள்

## வெளி இணைப்புகள்
* http://indiatoday.intoday.in/story/How+I+made+it:+Suman+Sahai/1/95201.html
* http://www.thehindu.com/2004/01/31/stories/2004013106441200.htm

பகுப்பு:உத்தரப் பிரதேசப் பெண் அறிவியலாளர்கள்‎
பகுப்பு:இந்தியப் பெண் அறிவியலாளர்கள்‎
பகுப்பு:வாழும் மக்கள்
பகுப்பு:இந்திய உயிர்வேதியியலாளர்கள்
பகுப்பு:இந்தியச் செயற்பாட்டாளர்கள்
பகுப்பு:பத்மசிறீ விருது பெற்ற அறிவியலாளர்கள்
மாச்சீவாடா

**மாச்சீவாடா** (*Machhiwara*) என்னும் நகரம், இந்தியப் பஞ்சாபிலுள்ள லூதியானா மாவட்டத்தில் உள்ளது. 

## சான்றுகள்

பகுப்பு:லூதியானா மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சமசயனிக் அமிலம்

**சமசயனிக் அமிலம்** (*isocyanic acid*) என்பது HNCO என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இது 1830 ஆண்டில் இலைபிக் மற்றும் பிரெடரிக் வோலர் ஆகியோரால் கண்டறியப்பட்டது. நிறமற்ற இச்சேர்மம் விரைந்து ஆவியாகும் தன்மையும் நச்சுத்தன்மையும் கொண்டது ஆகும். 23.5 பாகை செல்சியசு வெப்பநிலையில் இது கொதிக்கத் தொடங்கும். உயிரியல் மற்றும் கரிம வேதியியலில் கார்பன், ஐதரசன், நைட்ரசன் மற்றும் ஆக்சிசன் ஆகிய நான்கு பொதுவாக அறியப்பட்டுள்ள தனிமங்களும் இணைந்து அதிக நிலைப்புத்தன்மையுடன் காணப்படுவது சமசயனிக் அமிலம் ஆகும்.

## தயாரிப்பு மற்றும் வினைகள்
பொட்டாசியம் சயனேட்டு போன்ற சேர்மங்களிலுள்ள சயனேட்டு எதிரயனியை வளிம நிலையிலுள்ள ஐதரசன் குளோரைடு அல்லது ஆக்சாலிக் அமிலத்தின் உதவியினால் புரோட்டானேற்றம் செய்து சமசயனிக் அமிலத்தைத் தயாரிக்கலாம்.

: H+  +  NCO-  →  HNCO

உயர் வெப்பநிலைகளில் முப்படிச் சேர்மமான சயனூரிக் அமிலத்தை வெப்பச்சிதைவுக்கு உட்படுத்தியும் சமசயனிக் அமிலத்தைத் தயாரிக்கலாம்.

: C3H3N3O3  →  3 HNCO

சமசயனிக் அமிலம் நீராற்பகுப்பு வினைக்கு உட்பட்டு கார்பனீராக்சைடு மற்றும் அமோனியாவாக பிரிகிறது.

: HNCO +  H2O   →   CO2  +   NH3

போதுமான அடர்த்தி கொண்ட சமசயனிக் அமிலம் சில்படிமமாதல் வினையில் ஈடுபட்டு சயனூரிக் அமிலம் மற்றும் சையமெலைடு என்ற பல்லுறுப்பிகளைத் தருகிறது. இச்சேர்மங்கள் வழக்கமாக திரவ அல்லது வளிம நிலை வினை விளை பொருட்களாகப் பிரித்தெடுக்கப்படும். ஈதர் மற்றும் குளோரினேற்றம் செய்யப்பட்ட ஐதரோகார்பன்கள் போன்ற வினைத்திறன் குறைந்த கரைப்பான்களில் கரைக்கப்பட்ட சமசயனிக் அமிலம் நிலைப்புத் தன்மையுடன் காணப்படுகிறது.

இது அமீன்கள்Iஅமீன்களுடன் வினைபுரிந்து கார்பமைடுகள் எனப்படும் யூரியாவைத் தருகிறது.

:HNCO  +  RNH2   →  RNHC(O)NH2.

இவ்வினை கார்பமைடேற்றம் என்ற பெயரால் குறிக்கப்படுகிறது.

எலக்ட்ரான்கள் மிகுந்துள்ள வினைல் ஈதர்களுடன் சமசயனிக் அமிலம் வினைபுரிந்து அவற்றுடன் தொடர்புடைய சமசயனேட்டுகளைத் தருகிறது.

சமசயனிக் அமிலம் பனிப்புகை, சிகரெட் புகை  போன்ற வெவ்வேறு வகையான புகை வடிவங்களில் இடம்பெற்றுள்ளது. பொருண்மை நிரல் ஆய்வு முடிவுகள் இதை உறுதிப்படுத்துகின்றன. இச்சேர்மம் எளிதாக நீரில் கரைந்து நுரையீரல் பாதிப்புகளை உண்டாக்கி உடல்நலக் கேட்டை விளைவிக்கும்.

## சமபகுதியம்: சயனிக் அமிலமும் பல்மினிக் அமிலமும்
சமசயனிக் அமிலம் கொண்டுள்ள திடப்பொருட்களின் தாழ்வெப்பநிலை ஒளிச்சிதைவு வினை சயனிக் அமிலம் அல்லது ஐதரசன் சயனைடின் இருப்பைக் காட்டுகிறது. இது சமசயனிக் அமிலத்தின் இயங்குச் சமநிலைப்படியாகும். தூய்மையான சயனிக் அமிலத்தைத் தனிமைப்படுத்த முடியாத காரணத்தால் பெரும்பாலும் சமசயனிக் அமிலமே வினைகளுக்கான கரைப்பானாகப் பயன்படுகிறது. மேற்கோள்களுக்காகப் நூல்களைப் பார்வையிடும்போது கூறப்பட்டிருப்பது சமசயனிக் அமிலம்தானா என்பதை உறுதிப்படுத்திக் கொள்வது நல்லது.

சயனிக் அமிலமும் சமசயனிக் அமிலமும் நிலைப்புத்தன்மையற்ற சேர்மமான பல்மினிக் அமிலத்தினுடைய சமபகுதியங்கள் ஆகும்.

## மேற்கோள்கள்

## இவற்றையும் காண்க
* சயனேட்டு
* தையோசயனிக் அமிலம்

## உசாத்துணை
* *Handbook of Chemistry and Physics*, 65th. Edition, CRC Press (1984)

## வெளி இணைப்புகள்
* 
* Cyanic acid from NIST Chemistry WebBook (accessed 2006-09-09)

பகுப்பு:காடிகள்
பகுப்பு:சயனேட்டுகள்
பகுப்பு:ஐதரசன் சேர்மங்கள்
பகுப்பு:கனிம கரிமச் சேர்மங்கள்
பகுப்பு:சமசயனேட்டுகள்
இந்திரா இந்துசா

**இந்திரா இந்துசா** *(Indira Hinduja)* இந்தியாவைச் சேர்ந்த ஒரு மகப்பேறு மருத்துவர் ஆவார். மும்பையைச் சேர்ந்த இவர் மகப்பேறியல் மற்றும் மலட்டுத்தன்மை பிரிவுகளில் சிறப்பு மருத்துவ நிபுணராக கருதப்படுகிறார். பாலின உயிரணுக்களை கருப்பை இணைப்புக்  குழாய்க்குள் செலுத்தும் நுட்பத்தின் விளைவாக  1988 ஆம் ஆண்டு சனவரி மாதம் 4 ஆம் தேதி இந்தியாவின் முதலாவது குழந்தையை பிறக்க வைத்தார். முன்னதாக இவர் 1986 ஆம் ஆண்டு ஆகத்து 6 ஆம் தேதி கிங் எட்வர்ட் நினைவு மருத்துவமனையில் இந்தியாவின் இரண்டாவது வெளிச் சோதனை முறை கருக்கட்டல் மூலம் சோதனைக் குழாய் குழந்தையை பிரசவிக்க வைத்தார்.  மாதவிடாய் நின்றுவிட்ட பெண்களுக்கும், முன்கூட்டியே கருப்பையை இழந்த நோயாளிகளுக்கும் கருமுட்டை தானம் எனும்  கருத்தறிப்பு நுட்பத்தை உருவாக்கிய பெருமைக்கூறியவராகவும் இந்துசா கருதப்படுகிறார். கருமுட்டை தான நுட்பம் வழியாக நாட்டின் முதலாவது குழந்தையை 1991 ஆம் ஆண்டு சனவரி 24 ஆம் தேதி பிரசவிக்க வைத்தார்.
## கல்வி
மனிதர்களில் செயற்கை முறை கருவூட்டல் மற்றும் கருமுட்டை பரிமாற்றம்  என்ற தலைப்பில் ஆராய்ச்சி மேற்கொண்டு  மும்பை பல்கலைக்கழகத்தில் முனைவர் பட்டம் பெற்றார்.  மும்பையிலுள்ள பி.டி.இந்துசா  மருத்துவமனையில் முழுநேர மகப்பேறியல் மற்றும் மகப்பேறு மருத்துவராக இந்துசா பணியாற்றினார். தற்போது இதே பி.டி.இந்துசா தேசிய மருத்துவமனை மற்றும் மருத்துவ ஆராய்ச்சி மையத்தில் கௌரவ மகப்பேறியல் மற்றும் மகப்பேறு மருத்துவராகவும் இவர் உள்ளார்.
## விருதுகள்
*இளம் இந்தியர் விருது  (1987)
*மகாராட்டிரா மாநில யேசீ விருதுதான சிறந்த பெண் குடிமகள் விருது (1987)
*திறமைசாலி பெண்களுக்கான பாரத் நிர்மன் விருது (1994)
*மும்பை நகரத் தந்தை வழங்கிய பன்னாட்டு  மகளிர் தின விருது (1995; 2000)
*மகப்பேறியல் மற்றும் மகளிர் மருத்துவ சங்கத்தின் வாழ்நாள் சாதனையாளர் விருது (1999)
*மகாராட்டிராவின் ஆளுநர் வழங்கிய தன்வந்தரி விருது (2000)
*இந்திய அரசாங்கம் வழங்கும் பத்மசிறீ விருது(2011)
## மேற்கோள்கள்

## வெளி இணைப்புகள்
* http://www.hindujahospital.com/hindujaivfcentre/specialist/dr-indira-hinduja.html 
* https://news.google.com/newspapers?id=I9RHAAAAIBAJ&sjid=po4DAAAAIBAJ&pg=6814,2022108&dq=indira+hinduja&hl=en
* http://doctor.ndtv.com/expert/ndtv/expertid/84/Indira_Hinduja.html
* http://www.pib.nic.in/newsite/erelease.aspx?relid=69364

பகுப்பு:இந்தியப் பெண் மருத்துவர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
படகு கட்டுதல்

**படகு கட்டுதல்** பொறியியலின் பழைய பிரிவுகளில் ஒன்று. 

## பகுதிகள்

### நங்கூரம்
படகுகளில் பயன்படுத்தப்படும் நங்கூரமானது சங்கிலி போன்ற அமைப்பில் இருக்கும். இது படகுடன் இணைக்கப்பட்டிருக்கும். சங்கிலி அமைப்பிற்கு எடை சேர்க்க அதனுடன் பாறைகள் இணைக்கப்பட்டிருக்கும். நவீன காலத்தில் நங்கூரம் எஃகினால் செய்யப்படுகிறது. 
### அடிப்பகுதி
## கட்டுமான பொருட்கள் மற்றும் முறைகள்
### மரம்
பாரம்பரிய படகு கட்டுமான பொருளான மரம் மிதப்பு தன்மை அதிகம், மற்றும் கட்டுமானத்திற்கு எளிதாக இருப்பதாலும் இக்காலத்தில் சிறிய படகுகளில் அதிகம் பயன்படுத்தப்படுகிறது. படகு கட்டுமானத்தில் தேக்கு போன்ற மரங்கள் அதிகம் பயன்படுத்தப்படுகின்றன. மரங்கள் அழுகாமல் தடுக்க இயற்கை இரசாயன பொருட்கள் மரத்தில் தடவப்படுகின்றன.
### அலுமினியம்
அலுமினியம் பெரும்பான்மையான நாடுகளில் விலையுயர்ந்ததாக உள்ளதால் இது அதிமாக படகு கட்டுமானத்தில் பயன்படுத்தப்படவில்லை.
### கண்ணாடி இழை
## படகு கட்டுமான கருவிகள் மற்றும் பயன்கள்
சுத்தியல், வாள், துளையிடும் கருவி போன்றவை படகு கட்டுமானத்தில் பொதுவாக பயன்படும் கருவிகளாகும்.
## படத்தொகுப்பு

File:Boatshed-band-saw.jpg|Small boatyard horizontal band saw, Hoi An.
File:Boat-frames.jpg|Boat nearing completion with frames added. Hoi An.
File:Boat-building-timber-frames.jpg|Repaired frames, barge hull. Sa Dec, Mekong Delta.


## ஆதாரங்கள்

பகுப்பு:படகு
பகுப்பு:தொழில்கள்
ஜலந்தர் மக்களவைத் தொகுதி

**ஜலந்தர் மக்களவைத் தொகுதி** (*Jalandhar (Lok Sabha constituency*), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.

## எல்லை வரையறை
இந்த மக்களவைத் தொகுதியின் எல்லைக்குள் உள்ள சட்டமன்றத் தொகுதிகளை கீழே காணவும்:

*பில்லவுர் சட்டமன்றத் தொகுதி (பிலோர்)
*நகோதர் சட்டமன்றத் தொகுதி
*ஷாகோட் சட்டமன்றத் தொகுதி
*கர்தார்பூர் சட்டமன்றத் தொகுதி
*மேற்கு ஜலந்தர் சட்டமன்றத் தொகுதி
*மத்திய ஜலந்தர் சட்டமன்றத் தொகுதி
*வடக்கு ஜலந்தர் சட்டமன்றத் தொகுதி
*ஜலந்தர் பாளையம் சட்டமன்றத் தொகுதி
*ஆதம்பூர் சட்டமன்றத் தொகுதி

அதாவது, ஜலந்தர் மாவட்டம் முழுவதும் இந்த மக்களவைத் தொகுதிக்குள் வரும்.

## மக்களவை உறுப்பினர்

## சான்றுகள்

பகுப்பு:பஞ்சாப் (இந்தியா) மக்களவைத் தொகுதிகள்
பகுப்பு:ஜலந்தர் மாவட்டம்
அனந்தபூர் சாகிப் மக்களவைத் தொகுதி

**அனந்தபூர் சாகிப் மக்களவைத் தொகுதி** (*Anandpur Sahib (Lok Sabha constituency*), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.

## எல்லை வரையறை
இந்த தொகுதியில் 9 சட்டமன்றத் தொகுதிகளைச் சேர்ந்த அனைத்து ஊர்களும் சேர்க்கப்பட்டுள்ளன.
அவை:
*கட்சங்கர் சட்டமன்றத் தொகுதி
*பங்கா சட்டமன்றத் தொகுதி
*சாகீப்சதா அஜித்சிங் நகர் சட்டமன்றத் தொகுதி 
*நவான் சகர் சட்டமன்றத் தொகுதி
*பலாச்சவுர் சட்டமன்றத் தொகுதி
*அனந்த்பூர் சாகிபு சட்டமன்றத் தொகுதி 
*ரூப்நகர் சட்டமன்றத் தொகுதி
*சம்கவுர் சாகிப் சட்டமன்றத் தொகுதி 
*கரட் சட்டமன்றத் தொகுதி

## உறுப்பினர்
* 2009 முதல்: ரவனீத் கவுர் (இந்திய தேசிய காங்கிரசு)

## சான்றுகள்

பகுப்பு:பஞ்சாப் (இந்தியா) மக்களவைத் தொகுதிகள்
ராஜேஸ்வரி சாட்டர்ஜி

**ராஜேஸ்வரி சாட்டர்ஜி** (1922-2010) இந்தியாவின் முதல் பெண் அறிவியலாளர். இவர்  நுண்ணலை மற்றும் உணர் பொறியியல் முன்னோடியாக திகழ்ந்தவர்.  இவர் 1949ஆம் ஆண்டு அமெரிக்காவில் உள்ள மிச்சிகன் பல்கலைகழகத்தில் முதுகலை பட்டத்தை மின் பொறியியல் துறையில் பெற்றார்  . இந்திய அறிவியல் கழகத்தின் முதல் பெண் பேராசிரியரான. இவர் அக்கழகத்தின் மின் தொடர்பு பொறியியல் துறையின் தலைவராக ஓய்வு பெற்றார்.

## விருதுகள்
* மவுண்ட்பேட்டன் பரிசு (இங்கிலாந்து) - சிறந்த கட்டுரைக்காக மின் மற்றும் வானொலி பொறியியல் கழகம் வழங்கியது.
* ஜே.சி. போஸ் நினைவு பரிசு - சிறந்த ஆராய்ச்சி கட்டுரைக்காக பொறியாளர்கள் நிறுவனத்தின் மூலம் வழங்கப்பட்டது.
* ராம்லால் வாத்வா விருது - சிறந்த ஆராய்ச்சி மற்றும் விரிவுரையின் மூலம் மின்னணுவியல் மற்றும் தொலைத்தொடர்பு துறையில் பெற்றார்.

## இணைப்புகள்
* http://www.thehindu.com/thehindu/mp/2002/04/18/stories/2002041800540200.htm 
* http://www.thehindu.com/todays-paper/tp-features/tp-fridayreview/on-her-own-terms/article805338.ece

பகுப்பு:1922 பிறப்புகள்
பகுப்பு:2010 இறப்புகள்
பகுப்பு:இந்திய அறிவியலாளர்கள்
பகுப்பு:பெண் அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
குர்தாஸ்பூர் மக்களவைத் தொகுதி

**குர்தாஸ்பூர் மக்களவைத் தொகுதி** (*Gurdaspur (Lok Sabha constituency)*)
இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.

## எல்லைகள்
இது 9 சட்டமன்றத் தொகுதிகளில் உள்ள அனைத்து ஊர்களையும் உள்ளடக்கியது.
அவை:
*சுஜான்பூர் சட்டமன்றத் தொகுதி
*போவா சட்டமன்றத் தொகுதி
*பதான்கோட் சட்டமன்றத் தொகுதி  
*குர்தாஸ்பூர் சட்டமன்றத் தொகுதி
*தீனா நகர் சட்டமன்றத் தொகுதி
*காதீயான் சட்டமன்றத் தொகுதி
*பட்டாலா சட்டமன்றத் தொகுதி
*ஃபத்தேகட் சூட்டியாம் சட்டமன்றத் தொகுதி
*தேரா பாபா நானக் சட்டமன்றத் தொகுதி

## மக்களவை உறுப்பினர்

## சான்றுகள்

பகுப்பு:பஞ்சாப் (இந்தியா) மக்களவைத் தொகுதிகள்
பகுப்பு:குர்தாஸ்பூர் மாவட்டம்
அம்ரித்சர் மக்களவைத் தொகுதி

**அம்ரித்சர் மக்களவைத் தொகுதி** (*Amritsar (Lok Sabha constituency*)), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.

## எல்லைகள்
இந்த தொகுதியில் 9 சட்டமன்றத் தொகுதிகளைச் சேர்ந்த அனைத்து ஊர்களும் சேர்க்கப்பட்டுள்ளன.
*அஜ்னாலா சட்டமன்றத் தொகுதி
*ராஜா சான்சி சட்டமன்றத் தொகுதி
*மஜீட்டா சட்டமன்றத் தொகுதி
*அமிர்தசரஸ் வடக்கு சட்டமன்றத் தொகுதி
*அமிர்தசரஸ் மேற்கு சட்டமன்றத் தொகுதி
*அமிர்தசரஸ் மத்திய சட்டமன்றத் தொகுதி
*அமிர்தசரஸ் கிழக்கு சட்டமன்றத் தொகுதி
*அமிர்தசரஸ் தெற்கு சட்டமன்றத் தொகுதி
*அட்டாரி சட்டமன்றத் தொகுதி

## மக்களவை உறுப்பினர்

## சான்றுகள்

பகுப்பு:பஞ்சாப் (இந்தியா) மக்களவைத் தொகுதிகள்
பகுப்பு:அமிர்தசரஸ் மாவட்டம்
தங்காலை

**தங்காலை** (Tangalle, {{), இலங்கையின் தென் மாகாணத்தில் அம்பாந்தோட்டை மாவட்டத்தில் அமைந்துள்ள ஒரு நகரம் ஆகும். இது தங்காலை நகரசபையால் நிர்வகிக்கப்படுகின்றது. இந்நகரம் கொழும்பில் இருந்து தெற்காக  தூரத்திலும் மாத்தறையிலிருந்து கிழக்காக  தூரத்திலும் அமைந்துள்ளது.

பகுப்பு:அம்பாந்தோட்டை மாவட்டத்தில் உள்ள ஊர்களும், நகரங்களும்
பனிக்கட்டி வணிகம்

**பனிக்கட்டி வணிகம்** அல்லது **உறைந்த நீர் வணிகம்** என்பது 19-ஆம் நூற்றாண்டில் அமெரிக்காவில் இருந்து இயற்கையாக உறைந்த பனிக்கட்டிகள் வெட்டி எடுக்கப்பட்டு உலகின் பல பகுதிகளுக்கும் அனுப்பப் பட்டு விற்பனை செய்யப்பட்டதைக் குறிக்கும். அமெரிக்காவின் பிரடெரிக் தீயூடர் என்பவரால் 1806-இல் இவ்வணிகம் தொடங்கப்பட்டது. சனவரி் மாதத்தில் அமெரிக்காவில் உள்ள ஏரிகள், குளங்கள் உறைந்து பனிக்கட்டி ஆகி விடும். இவற்றை வெட்டி எடுத்து கப்பலில் எடுத்துச் சென்று பல நாடுகளில் விற்பனை செய்தார். இந்தியாவுக்கும் இத்தகைய பனிக்கட்டிகள் அனுப்பப்பட்டு விற்பனை செய்யப்பட்டன. இதற்காக பனிக்கட்டிகளை சேமிப்பதற்காக கிடங்குகளும் கட்டப்பட்டன.

இவ்வாறு அனுப்பப் பட்ட பனிக்கட்டிகள் விற்பனைக்கு வருகையில் ஏறத்தாழ பாதி உருகியிருக்கும்.

பகுப்பு: பனிக்கட்டி வணிகம்
தொல்பொருள் காட்சிச்சாலை, வவுனியா

**வவுனியா தொல்பொருள் காட்சிச்சாலை** அல்லது **வவுனியா தொல்லியல் அருங்காட்சியகம்** (*Archaeological Museum, Vavuniya*)இலங்கை வட மாகாணத்தின் தெற்கு எல்லையை அண்டி அமைந்துள்ள வவுனியா நகரில் உள்ள அருங்காட்சியகம் ஆகும். இது இலங்கைத் தொல்பொருள் திணைக்களத்தினால் நிறுவப்பட்டது. இந்தப் பிரதேச அருங்காட்சியகத்தில் வவுனியாவிலும் அதைச் சார்ந்த பகுதிகளிலும் கண்டெடுக்கப்பட்ட தொல்பொருட்கள் காட்சிக்கு வைக்கப்பட்டுள்ளன. இங்குள்ள தொல்பொருட்கள் ஐந்து முதல் எட்டாம் நூற்றாண்டு காலப்பகுதியைச் சேர்ந்தவை. இவற்றுள் புத்தர் சிலைகள், இந்து கடவுட்சிலைகள், சில கிறிஸ்து மதம் சார்ந்த பொருட்கள் என்பன அடங்குகின்றன.

## மேற்கோள்கள்

பகுப்பு:இலங்கையின் அருங்காட்சியகங்கள்
ஆண்டிமனி முப்புரோமைடு

**ஆண்டிமனி முப்புரோமைடு** *(Antimony tribromide )* என்பது SbBr3 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மத்தில் ஆண்டிமனி  +3 என்ற ஆக்சிசனேற்ற நிலையில் உள்ளது. ஆண்டிமனி டிரைபுரோமைடு என்ற பெயராலும் அழைக்கப்படுகிறது.

## தயாரிப்பு

ஆண்டிமனியை தனிம புரோமினுடன் வினைபுரியச் செய்வதால் அல்லது ஆண்டிமனி மூவாக்சைடை,  ஐதரோ புரோமிக் அமிலத்துடன் வினைப்புரியச் செய்வதால் ஆண்டிமனி முப்புரோமைடைத் தயாரிக்க முடியும்.

மாறாக ஆண்டிமனி சல்பைடு மற்றும் ஆண்டிமனி மூவாக்சைடு சேர்ந்த கலவையில் 250 பாகை செல்சியசு வெப்பநிலையில் புரோமினைச் செலுத்தினாலும் இதைத் தயாரிக்க முடியும்.

## பயன்கள்
பாலி எத்திலீன்  போன்ற பல்லுறுப்பிகளுடன் இச்சேர்மத்தைச் சேர்த்து தீத்தடுப்பானாகப் பயன்படுத்தலாம். பிற ஆண்டிமனி சேர்மங்கள் தயாரிக்க ஒரு மூலப்பொருளாகவும் இது பயன்படுகிறது. வேதியியல் பகுப்பாய்வுகளில் நிறம் நிறுத்தியாகவும், மற்றும் சாயத் தொழிலிலும் இது பயன்படுகிறது.

## வேதிவினைகள்

இரண்டு வகையான படிக அமைப்புகளில் ஆண்டிமனி முப்புரோமைடு காணப்படுகிறது. இரண்டு அமைப்புகளும் சாய்சதுர சமச்சீரைக் கொண்டுள்ளன. 
இளஞ்சூடான கார்பன் இருசல்பைடு கரைசலில் கலந்துள்ள ஆண்டிமனி முப்புரோமைடு விரைவாகக் குளிர்விக்கப்பட்டால் அது  α-SbBr3 போன்ற ஊசிவடிவமாக படிகமாகிறது. பின்னர், மெல்லப் படிப்படியாக நிலைப்புத்தன்மை மிக்க β வடிவம்
பெறுகிறது. 
ஆண்டிமனி முப்புரோமைடு தண்ணீரில் நீராற்பகுப்பு அடைந்து ஐதரோ புரோமிக் அமிலம் மற்றும் ஆண்டிமனி மூவாக்சைடாக மாறுகிறது.

: 2 SbBr3 + 3 H2O → Sb2O3 + 6 HBr

## மேற்கோள்கள்

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:ஆண்டிமனி(III) சேர்மங்கள்
பெரிலியம் கார்பைடு

**பெரிலியம் கார்பைடு** *(Beryllium carbide)* என்பது Be2C,என்ற மூலக்கூற்று வாய்ப்பாடு கொண்டிருக்கும் ஒர் உலோக கார்பைடு ஆகும். வைரத்திற்கு நிகரான பண்புகளும் கடினத்தன்மையும் கொண்ட சேர்மமாக இது விளங்குகிறது.

## தயாரிப்பு
பெரிலியம், கார்பன் ஆகிய தனிமங்களை 900 பாகை செல்சியசு என்ற உயர் வெப்பநிலைக்கு மேல் சூடாக்கினால் பெரிலியம் கார்பைடைத் தயாரிக்கலாம். இதுபோலவே எரிலியம் ஆக்சைடை கார்பனுடன் சேர்த்து 1500 பாகை வெப்பநிலைக்குச் சூடுபடுத்தினால் ஒடுக்கவினை நிகழ்ந்தும் பெரிலியம் கார்பைடு உண்டாகிறது.

:2BeO + 3C → Be2C + 2CO

தண்ணீரில் பெரிலியம் கார்பைடு மிகவும்மெதுவாகச் சிதைவடைகிறது. 

:Be2C + 2H2O → 2BeO + CH4

இச்சிதைவடையும் வீதம் கனிம அமிலங்களில் மீத்தேன் வாயுவை வெளியேற்றி வேகமாக நிகழ்கிறது.

:Be2C + 4 H+ → 2 Be2+ + CH4

இருந்தாலும் சூடான அடர் காரங்களில் இவ்வீதம் மிகவும் வேகமாக நிகழ்கிறது. இவ்வினையின் இறுதியில் காரவுலோக பெரிலேட்டும் மீத்தேனும் உருவாகின்றன.
:Be2C + 4OH− → 2 BeO22− + CH4

## மேற்கோள்கள்

## இவற்றையும் காண்க
* கார்பைடு

## வெளி இணைப்புகள்
* MATERIAL SAFETY DATA SHEET 
* Encyclopædia Britannica
* Electrochemical Society article
* ASC website
* article in ''Nature''
* NIST government website 

பகுப்பு:பெரிலியம் சேர்மங்கள்
பகுப்பு:கார்பைடுகள்
பகுப்பு:மீக்கடினப் பொருட்கள்
இ-02 அதிவேக நெடுஞ்சாலை (இலங்கை)

**கொழும்பு புறச்சுற்றுவட்ட அதிவேக நெடுஞ்சாலை** (Colombo Outer Circular Expressway, **புறச்சுற்றுவட்ட நெடுஞ்சாலை** அல்லது **ஆர்தர் சி கிளார்க் அதிவேக நெடுஞ்சாலை** எனவும் அழைக்கப்படுகின்றது ), கொழும்பு நகரைச்சுற்றி அமைக்கப்பட்டுக்கொண்டிருக்கும் அதிவேக நெடுஞ்சாலை ஆகும்.  தூரமுடைய இந்நெடுஞ்சாலை தெற்கு அதிவேக நெடுஞ்சாலை, விமானநிலைய அதிவேக நெடுஞ்சாலை ஆகியவற்றை இணைப்பதுடன் திட்டமிடப்பட்டுள்ள வடக்கு அதிவேக நெடுஞ்சாலையையும் இணைக்கக் கூடியதாக அமைக்கப்படுகிறது. இத்திட்டம் ஜப்பான் பன்னாட்டு ஒத்துழைப்பு முகவர் நிறுவனத்தின் நிதியுதவியில் செயற்படுத்தப்படுகின்றது.

## மேற்கோள்கள்


பகுப்பு:இலங்கையின் நெடுஞ்சாலைகள்
அதிதி பந்த்

**அதிதி பந்த்** (*Aditi Pant*) என்பவர் ஒரு இந்திய கடலியல் ஆராய்ச்சியாளர் ஆவார்.  இவர் 1983ல் அண்டார்டிக் கண்டத்தில் தனது ஆராய்ச்சியை சென்குப்தா, ஜெயா மற்றும் கன்வல் என்பவர்களுடன் இணைந்து மேற்கொண்டார். இதற்காக இவர்கள் அன்டர்டிக்கா விருதைப் பெற்றனர். இவர் தேசிய கடலியல் மற்றும் ரசாயன ஆய்வகத்தில் பணியாற்றினார்.

## மேற்கோள்கள்

## வெளி இணைப்புகள்
* http://www.thehindu.com/todays-paper/tp-features/tp-metroplus/the-coolest-one/article649558.ece

பகுப்பு:இந்தியப் பெண் அறிவியலாளர்கள்
பகுப்பு:வாழும் மக்கள்
பகுப்பு:கடலியலாளர்கள்
உப்பு வேலி

**உப்பு வேலி** என்பது ஆங்கிலேயர்களால் இந்தியாவில் ஒரு மாநிலத்தில் இருந்து மற்றொரு மாநிலத்திற்கு உப்பு கொண்டு செல்வதைத் தடுக்க ஏற்படுத்தப் பட்டிருந்த சுங்க வேலியாகும். ஆங்கில அரசு உப்புக்கு வரி விதித்திருந்ததால் அதை மக்கள் கொடாமல் இருப்பதைத் தடுத்து வரி வசூலிக்க இது ஏற்படுத்தப்பட்டது. இது அதிக அளவாக 4000 கிலோ மீட்டருக்கு மேலான நீளமும் 12 அடி உயரமும் கொண்டிருந்தது. 1803-ஆம் ஆண்டு வாக்கில் இவ்வேலி அமைத்தல் தொடங்கப்பட்டது.

ஒரு சமயத்தில் இதன் பாதுகாப்பில் 14000 ஊழியர்கள் ஈடுபடுத்தப்பட்டிருந்தனர்.

உப்பின் மீதான இந்த வரி 1930-இல் தொடங்கிய உப்பு சத்தியாகிரகத்திற்கு ஒரு காரணமாக அமைந்தது.

## மீள் கண்டுபிடிப்பு
இவ்வளவு பெரிய வேலியும் சுங்க வரி அமைப்பும் இருந்த போதிலும் அந்தக் காலகட்ட வரலாற்றுக் குறிப்புகளில் இதனைப் பற்றி எதுவும் குறிப்பிடப்படாததால் இவற்றைப் பற்றி இந்தியாவிலோ பிரிட்டனிலோ பரவலாகத் தெரியவில்லை. இராய் மாக்சாம் என்னும் இலண்டன் பல்கலைக் கழக நூலகப் பணியாளர் வில்லியம் என்றி சிலீமான் என்பாரின் நூலில் குறிப்பிட்டிருந்த இந்த வேலியைப் பற்றி படித்து அதனைப் பற்றித் தெரிந்து கொள்ள முயன்றார். மேலும் இதன் இடத்தைக் கண்டுபிடிக்கவும் விரும்பினார்.
இலண்டனில் இதைப்பற்றி விரிவான ஆய்வுகள் செய்து பின்னர் இந்த வேலியைத் தேடி இந்தியாவிற்கு மும்முறை வந்தார். 1998-இல் உத்திரப்பிரதேசத்தில் எட்டவா மாவட்டத்தில் சிறிய கரைமேட்டைக் கண்டார். இது அந்தப் பெரும்வேலியின் மிச்சமாக இருக்கலாம் என்று கருதப்படுகின்றது.

அந்த வேலியைப் பற்றியும் வேலியைத் தேடிய தனது அனுபவங்களையும் இவர் ஒரு நூலாக எழுதி 2001-இல் வெளியிட்டார். உப்புவேலியைப் பற்றி எழுதப்பட்ட முதல் நூல் இதுவே என்று கூறப்படுகிறது. இந்த நூல் மராத்தி மொழியில் ஆனந்த் அபியங்கர் என்பவராலும் தமிழில் சிரில் அலெக்சு என்பவராலும் மொழிபெயர்க்கப் பட்டுள்ளது.

## உசாத்துணை


பகுப்பு:பிரித்தானிய இந்தியா
பகுப்பு:இந்தியப் பொருளாதார வரலாறு
டார்லிங்டோனியா

**டார்லிங்டோனியா** என்பது ஓர் ஊனுண்ணித் தாவரம் ஆகும். இது சாரசீனியேசியீ என்னும் குடும்பத்தைச் சேர்ந்தது. இவற்றில் ஒரே ஒரு இனம் மட்டுமே உள்ளது இதனை அமெரிக்க சாடிச் செடி அல்லது கலிபோர்னிய சாடிச் செடி எனவும் அழைப்பார்கள். இது ஈரமான மண் சேறு நிறைந்த சதுப்பு நிலப்பகுதியில் வளரும் ஒரு பவச்செடி ஆகும். ஆண்டுக்கு ஒரு முறை இதில் புதிய இலைகள் வளர்கின்றன. இது தரையில் வளரும் மிகச்சிறிய மட்டத்தண்டு கிழங்கைக் கொண்ட செடியாகும். மண்ணின் மேல் இலைகள் ரோஜாப்பூ இதழடுக்கு போல அமைந்திருக்கும். இந்த இலை போன்ற அமைப்பு குழாய்வடிவ ஜாடிகளாக நேராக நிமிர்ந்து செங்குத்தாக நிமிர்ந்து இருக்கும். சில நேரங்களில் இந்த இலை போன்ற அமைப்பு நுனியில் முறுக்கிக் கொண்டு, இரண்டாகப் பிளவுபட்டுக் காணப்படும். இது பாம்பு படமெடுத்து ஆடுவது போல தோற்றமளிக்கும் எனவே இதனை பாம்புச் செடி எனவும் கூறுவர்.

பகுப்பு:ஊனுண்ணித் தாவரங்கள்
பகுப்பு:தாவரவியல் பெயருடையக் கட்டுரைகள்
வெள்ளி தையோசயனேட்டு

**வெள்ளி தையோசயனேட்டு** *(Silver thiocyanate)* என்பது தையோசயனிக் அமிலத்தினுடைய வெள்ளி உப்பு ஆகும். இதனுடைய மூலக்கூற்று வாய்ப்பாடு  AgSCN. ஆகும்.

## அமைப்பு

வெள்ளி தையோசயனேட்டு, தனது ஒர் அலகு கூட்டில் எட்டு மூலக்கூறுகளைக் கொண்ட ஒருசாய்வுப் படிக அச்சு அமைப்பைக் கொண்டுள்ளது. தையோசயனேட்டு (SCN−) அயனித் தொகுதிகள், பிணைப்புக்கோணம் 179.6 (5) ° ஆகக்கொண்டு கிட்டத்தட்ட நேரியல் மூலக்கூறு வடிவில் காணப்படுகின்றன. பரசுபர நீளம் 0.3249(2) நானோ மீட்டர் முதல் 0.3338(2) நானோ மீட்டர் வரை கொண்ட பலவீனமான வெள்ளி – வெள்ளி பிணைப்புகள் வெள்ளி தையோசயனேட்டில் ஒரு பரிமாண கோணல் இணைப்புகளாக உருவாகின்றன.
 
## தயாரிப்பு

வெள்ளி நைட்ரேட்டும் பொட்டாசியம் தையோ சயனேட்டும் வினைபுரிவதால் வெள்ளி தையோசயனேட்டு உருவாகிறது. 

## மேற்கோள்கள்

பகுப்பு:தையோசயனேட்டுகள்
பகுப்பு:வெள்ளி சேர்மங்கள்
அனுராதபுரம் அருங்காட்சியகம்

**அனுராதபுரம் அருங்காட்சியகம்**, **அனுராதபுர நூதனசாலை** அல்லது **புரவிது பவன** (Anuradhapura Museum) என்பது, இலங்கையில் உள்ள தொல்லியல் அருங்காட்சியகங்களுள் ஒன்று. இது பிரேசன் மாளிகைக்கும், ருவான்வெலிசாயவுக்கும் இடையில் உள்ள அனுராதபுரம் பழைய கச்சேரிக் கட்டிடத்தில் அமைந்துள்ளது. இந்த அருங்காட்சியகம் 1947 ஆம் ஆண்டில் சேனரத் பரணவிதானவின் முயற்சியால் அமைக்கப்பட்டது. இந்தத் தொல்லியல் அருங்காட்சியகம் கலாச்சார முக்கோணப் பகுதியில் உள்ள மிகப் பழைய அருங்காட்சியகங்களுள் ஒன்று.

இலங்கையின் பல்வேறு பகுதிகளிலும் கண்டெடுக்கப்பட்ட அரும்பொருட்கள் இங்கே காட்சிக்கு வைக்கப்பட்டுள்ளன. புத்தர் சிலைகள், கல்வெட்டுக்கள், வரைபடங்கள், பொம்மைகள், நாணயங்கள், அணிகலன்கள், மணிகள் போன்ற பல பொருட்கள் இவற்றுள் அடங்குகின்றன. தூபாராமவில் உள்ள வட்டதாகே எனப்படும் வட்ட வடிவமான கட்டிடத்தின் மாதிரி ஒன்றும் இங்குள்ளது.

## மேற்கோள்கள்

பகுப்பு:இலங்கையின் அருங்காட்சியகங்கள்
ஹிலியாம்போரா

ஹிலியாம்போரா ***(Heliamphora)***  என்பது ஓர் ஊனுண்ணித் தாவரம் ஆகும். இது சாரசீனியேசியீ என்னும் குடும்பத்தைச் சார்ந்த செடி ஆகும்.ஹிலியாம்போரா என்றால் கிரேக்க மொழியில் சூரியனின் சாடி என்று பொருளாகும்.. ஹிலியாம்போரா வகையில் மூன்று வகையில் 23 இனச்செடிகள் உள்ளன.  இது தென் அமெரிக்காவிலும் பிரித்தானிய கயானா பகுதியிலும் காணப்படுகிறது. இவை நீர்க்கசிவு உள்ள இடங்களில் வளர்கிறது.  இவை பல பருவச் செடியாகும். இதன் தண்டு தரையில் ஊர்ந்து வளரும் மட்டத்தண்டு கிழங்காக இருக்கும். இதன் இலைகள் மட்டத்தண்டு கிழங்கிலிருந்து நேராக மேல்நோக்கி வளர்ந்திருக்கும். இவை ஒரு அடி முதல் இரண்டு அடி உயரம் வரை வளரும். இது வட்ட வடிவில் அமைந்திருக்கும். இதன் இலைகளே பூச்சிகளைப் பிடிக்கும் சாடிகளாக மாறியுள்ளது.

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:தாவரவியல் பெயருடையக் கட்டுரைகள்
பாலிபாம்போலிக்ஸ்

**பாலிபாம்போலிக்ஸ்** (Polypompholyx) ஓர் ஊனுண்ணித் தாவரம் ஆகும். இதை பிளாடர்வுட் என்றும் அழைப்பார்கள். இது லண்டிபுளோரேசியீ என்ற குடும்பத்தைச் சேர்ந்த செடியாகும்.. இச்செடிகள் சிறிய ஓடைகளிலும், குட்டைகளிலும் வளர்கின்றன. இதில் பூச்சியைப் பிடிக்க சுண்டெலிக் கூண்டைப்போன்ற பொறிகள் உள்ளன. இது யுட்ரிக்குலேரியா போன்றே செயல்படுகிறது. இச்செடி ஆஸ்திரேலியாவில் காணப்படுகிறது. இந்த இனத்தில் பாலிபோலிக்ஸ் மல்டிபிடா, பாலிம்போலிக்ஸ் டென்னிலா என்ற இரண்டு வகைச் செடிகள் மட்டுமே உள்ளன.
## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:தாவரவியல் பெயருடையக் கட்டுரைகள்
உட்புற வடிவமைப்பு

**உட்புற வடிவமைப்பு** (Interior design) என்பது ஒரு கட்டிடத்தின் உட்பகுதியை அழகுப்படுத்துவதாகும்.

## சிறப்பம்சங்கள்
### வீடுகளில்
ஏற்கனவே கட்டப்பட்ட வீடுகளில் உட்தோற்றத்தை சிறப்பாக்குவது இதன் சிறப்பம்சமாகும். இந்த முறையில் வடிவமைப்பது இடத்திற்கேற்றவாறு தனித்தன்மையான தனிப்பட்ட நபரின் விருப்பதிற்கேற்றவாறு உள்ளது. உட்புற வடிவமைப்பில் ஏற்கனவே உள்ளவை மறுவடிவமாக மாற்றப்படுகின்றன.
### வர்த்தகரீதியாக
சில்லறை வியாபார மையங்கள், பெருநிறுவனங்கள், வணிக மையங்கள், தொழிற்சாலைகள், கல்வி நிறுவனங்கள் போன்ற பல நிறுவனங்களின் உட்புற வடிவமைப்பில் வர்த்தகரீதியாக சிறப்பிடம் பெற்றுள்ளது.
## உட்புற வடிவமைப்பு மாதிரிகள்
உட்புற வடிவமைப்பு மாதிரிகள் கணினியில் சில மென்பொருட்கள் உதவியுடன் தயாரிக்கப்படுகிறது. ஆட்டோகார்டு (AutoCAD), 3டிஎஸ் மேக்ச் (3ds max) போன்றவை உட்புற வடிவமைப்பு மாதிரிகள் தயாரிக்க பிரபலமாக பயன்படும் மென்பொருட்களாகும்.

## உட்புற வடிவமைப்பு உதாரணங்கள்

File:Hotel San Domenico-Taormina-Sicilia-Italy - Creative Commons by gnuckx (3667442268).jpg|விடுதி San Domenico in Taormina
File:Lenno Villa Balbianello wnetrze 4.jpg| Villa del Balbianello
File:Apothecary room - Arppeanum - DSC05136.JPG|Apothecary room 
File:Lenno Villa Balbianello wnetrze 3.jpg|Lenno Villa
File:Johan Zacharias Blackstadius, Interiör, salong med läsande flicka, 1850.jpg|A salong 


## ஆதாரங்கள்

பகுப்பு:வடிவமைப்பு
டி. என். சேஷாசலம்

**டி. என். சேஷாசலம்** (1898 - 1937), மூன்று முக்கிய நோக்கங்களைக் கொண்ட கலாநிலையம் என்னும் வியாழன்தோறும் வெளிவரும் இலக்கிய இதழை 1928 முதல் 1935 வரை நடத்தி வந்தவர். இதழின் மூன்று முக்கிய நோக்கங்களாவன: நற்றமிழ் கற்றல், தமிழ்க் கவிஞர்களின் கவிதை நலம் கண்டுணர்தல், பிறமொழி மாண்பறிதல் ஆகும்.

இவர் கம்பராமாயணம், ஆங்கில நாடக ஆசிரியர் சேக்ஸ்பியர் நாடகங்களை நன்கு கற்றுணர்ந்தவர். அவற்றில் ஜூலியஸ் ஸீஸர், டெம்படஸ் என்பதை காற்றுமழை, ஒத்தெல்லலோ (முழுமை பெறவில்லை) ஆகிய நாடகங்களைத் தனக்கே உரிய திறமையில் பல  வரலாற்றுச் சான்றுகளுடன் மொழி பெயர்த்துள்ளார். இவர் பிஸாரோ நாடகத்தை நாடக வடிவில் எழுதி, இயக்கியதுடன் முக்கிய தலைமைக் கதாபாத்திரத்திலும் நடித்துள்ளார். இதனால்தான் இவர் மகன் பரணிதரனும் மெரினா என்ற பெயரில் நாடகத்துறையில் புகழ் பெற்று விளங்கியுள்ளார்.

## வாழ்க்கை வரலாறு
சென்னை புரசைவாக்கம் பகுதியில் வாழ்ந்தார். இவர் ஆங்கில எழுத்தாளர் ஆர்.கே. நாராயணனின் தாய் மாமன் ஆவார். ஆனந்த விகடன் இதழில் ஆன்மிக பயணக்கட்டுரைகள் எழுதி புகழ் பெற்ற பரணிதரன் என்பவருக்குத் தந்தையாவார். இவர் ஒரு வழக்கறிஞராக இருந்தாலும் தன் தாய்மொழியின் மீது நீங்காப் பற்றுக் கொண்டவர்.

## மேற்கோள்கள்

பகுப்பு:1898 பிறப்புகள்
பகுப்பு:1937 இறப்புகள்
பகுப்பு:இதழாசிரியர்கள்
யோகமுத்ரா

**யோகமுத்ரா** (*yoga mutra*) என்பது பத்மாசனத்தை அடிப்படையாகக் கொண்டு செய்யப் படும் ஒரு யோகாசனம்.

### செய்முறை
:பத்மாசனத்திலேயே அமர்ந்த வண்ணம் கைகளை மட்டும் பின்னால் கொண்டு போக வேண்டும். 
:இடக்கை மணிக்கட்டை வலக்கையால் பிடித்துக்கொண்டு உடலை முன்னோக்கிக் குனிந்து கொண்டு போக வேண்டும். 
:தாடையானது தரையைத் தொட வேண்டும். எடுத்த எடுப்பில் அவ்வளவு குனிய முடியாது. நாளாவட்டத்தில் பழக்கம் ஆகும். :இதிலும் கால்களை மாற்றிப் போட்டுச் செய்யலாம். 
:இடுப்பின் கீழ்ப்பகுதியில் இருக்கும் மூலாதாரச் சக்கரத்தை நினைவிலிருத்தி இயல்பான சுவாசத்தில் இருக்க வேண்டும். :தலையையும் தோள்பட்டையையும் முன்னோக்கி வளைக்க வேண்டும். 
:தாடையை முதலில் நேராக வைத்துக் கொண்டு சிறிது நேரம் இருந்துவிட்டுப் பின்னர் வலப்பக்கம், இடப்பக்கம் என மாற்றி மாற்றி வைத்துக்கொள்ளலாம். 

### பலன்கள்
இந்த ஆசனம் செய்தால், தோள்பட்டை வலிகள் குறையும். ஸ்பாண்டிலைடிஸ் எனப்படும் தோள்பட்டைத் தசைப்பிடிப்புக்கு நல்லதொரு பயிற்சியாக அமையும். பெரும் தொந்தி இருப்பவர்க்குத் தொந்தி குறையும். செரிமான சக்தி ஏற்படும். சர்க்கரை நோய், மூலம், வயிற்றுப் புண், குடலிறக்கம் போன்றவற்றிக்கு இந்த ஆசனம் பலன் தரக்கூடியது. பெண்கள் இதைத் தினமும் செய்து வந்தால் கர்ப்பப் பை நோய்கள் அகலும். அடிவயிறு பெரிதாக இருந்தால் குறைய ஆரம்பிக்கும்.

## வெளியிணைப்புகள்
*யோக முத்ரா , மாலைமலர் நாளிதழ்ச் செய்தி
*http://www.tamilnewssite.com/yoga-exercise/yoga-mudra-asana-which-curifies-diabetes-jaundice-kidney-problems.html 
பகுப்பு:யோகக் கலை
பகுப்பு:யோக முத்திரைகள்
தனுராசனம்

thumbnail|தனுராசனம்
தனுர் என்றால் வில். வில்லைப் போல் உடலை வளைப்பதால் இந்த யோகசனத்திற்குத் **தனுராசனம்** என்ற பெயர் ஏற்பட்டது. பஸ்சிமோத்தாசனத்திற்கு மாற்று யோகாசனம் இது. 

### செய்முறை
:விரிப்பில் குப்புறப் படுத்துக்கொள்ள வேண்டும். 
:பின்னர் இரு கைகளையும் உடலோடு ஒட்டி வைத்துக்கொள்ள வேண்டும்.
:இரு கால்களையும் முழங்கால்களை மடக்கி ஒன்று மாற்றி ஒன்றாகத் தூக்கிக் கொண்டு சில முறை பயிற்சி செய்துவிட்டுப் பின்னர் இரு கால்களையும் முழங்காலை மடக்கித் தூக்கிய வண்ணமே இரு கைகளாலும் பிடிக்க வேண்டும். 
:அப்படியே கால்களைத் தலைக்கு நேராகக் கொண்டு வந்த வண்ணமே தலையையும், நெஞ்சுப் பகுதியையும் மேல் நோக்கித் தூக்கிக்கொள்ள வேண்டும். 
:இரு பாதங்களும் மேலே சேர்ந்த வண்ணம் இருக்க வேண்டும். :முழங்கால்கள் ஒட்டி இருக்க வேண்டும் என்ற அவசியம் இல்லை. :வயிற்றுப்பகுதி தரையில் அழுந்தி இருக்க உடல் வில் போல் வளைய வேண்டும். 
:சுவாசம் இயல்பாக இருத்தல் நலம். 

### பலன்கள்
இதைத் தொடர்ந்து செய்தால் தொந்தி குறைவதோடு, இடுப்பு, தொடைகளின் சதைகளும் கரையும். உடல் பின்னோக்கி வளைக்கப் படுவதால் ரத்த ஓட்டம் சீராகும். ரத்தக்குழாய்கள் நன்கு செயல்படும். அதிகப்படியான பிராணவாயு கிடைக்கும். வயிற்றுத் தொல்லைகள், வாயுத் தொல்லைகள் குறையும். இதயம் நன்கு சுருங்கி விரிந்து சுறுசுறுப்பாக இயங்கும். நுரையீரல் நன்கு செயல்படுவதால் ஆஸ்த்மா நோயாளிகளுக்குப் பலனளிக்கும். இந்த ஆசனமும் நீரிழிவு நோய்க்கு நல்ல பலனை அளிக்கும்.

சாப்பிட்டதும் இந்த ஆசனம்செய்யக் கூடாது. மேலும் ஆபரேஷன் செய்து கொண்டவர்களும் இந்த ஆசனத்தைச் செய்யக் கூடாது.

## ஆதாரங்கள்

*மாதவிடாய் பிரச்னைகள் தீர தனுராசனம், தினமணி, நாள்: ஜூலை 21, 2015
*தனுராசனம் , மாலைமலர்

## வெளியிணைப்புகள்
*http://www.maharishipathanjali.com/2014/02/blog-post_8.html

பகுப்பு:யோகாசனங்கள்
மச்சிலிப்பட்டினம் விரைவுவண்டி

**மச்சிலிப்பட்டினம் விரைவுவண்டி** என்னும் வண்டியை இந்திய இரயில்வே இயக்குகிறது. இது செகந்திராபாத்தில் இருந்து மச்சிலிப்பட்டினம் வரை செல்கிறது. இது 430 கி.மீ பயணிக்கிறது.

## வழித்தடம்
இது காசீப்பேட்டை, வரங்கல், விஜயவாடா ஆகிய ஊர்களைக் கடந்துசெல்கிறது.

## நிறுத்தங்கள்

## சான்றுகள்

பகுப்பு:இந்திய விரைவுவண்டிகள்
சேனரத் பரணவிதான

**சேனரத் பரணவிதான** (சிங்களம்:සෙනරත් පරණවිතාන) (26 டிசம்பர் 1896 – 4 அக்டோபர் 1972) இலங்கையின் முன்னோடித் தொல்லியலாளரும், கல்வெட்டியலாளரும் ஆவார். இவரது பணிகள் 20 ஆம் நூற்றாண்டின் நடுப் பகுதியில் இலங்கையின் தொல்லியல் துறையிலும், வரலாற்றிலும் ஆதிக்கம் செலுத்தின. எச். சி. பி பெல், டொன் மார்ட்டினோ டி சில்வா விக்கிரமசிங்க ஆகியோருக்குப் பின்னர் 1940ல் இவர் தொல்லியல் ஆணையாளரானார்.

## வரலாறு
பரணவிதான 1896 டிசம்பர் 26 ஆம் தேதி காலியில் உள்ள மெத்தரம்பை என்னும் இடத்தில் பிறந்தார். தொடக்கக் கல்வியை மெத்தரம்பை அரசாங்கப் பள்ளியில் பெற்ற அவர், பின்னர் காலியில் உள்ள பொன விஸ்தா பள்ளியில் சேர்ந்தார். கீனட்டிகல என்னும் இடத்தில் இருந்த ரன்வலிகொட பிரிவேனாவில் கிழக்கத்திய மொழிகளில் தேர்ச்சி பெற்றதுடன், உடுகம்பொல அரசாங்கப் பள்ளியில் ஆசிரியராகவும் பணிபுரிந்தார். 1923ல் பரணவிதான தொல்பொருளியல் திணைக்களத்தில் பணியில் அமர்ந்தார். 1930ல் திருமணம் செய்துகொண்டார். 1936ல், லெய்டன் பல்கலைக்கழகத்தில் முனைவர் பட்டம் பெற்ற பரணவிதான 1940 அக்டோபர் முதலாம் தேதி தொல்லியல் ஆணையாளராகப் பதவி ஏற்றார். 1956 ஆம் ஆண்டுவரை அவர் இப்பதவியில் இருந்தார்.  1957ல் இவர் இலங்கைப் பல்கலைக்கழகத்தின் பேராதனை வளாகத்தில் தொல்லியல் பேராசிரியராகப் பணியேற்றார்.

இவர் தொல்லியல் திணைக்களத்தில் பதவியில் அமர்ந்த காலம் இரண்டாம் உலகப்போர்க் காலமாக இருந்தாலும், இவரது 17 ஆண்டுப் பதவிக்காலம் பயனுள்ளதாகவே அமைந்திருந்தது. இவரது எழுத்துக்களால் இலங்கையின் வரலாறும், வரலாற்றுக்கு முந்திய காலமும் விளக்கம் பெற்றன.

பகுப்பு:இலங்கைத் தொல்பொருள் ஆய்வாளர்கள்
பகுப்பு:1896 பிறப்புகள்
பகுப்பு:1972 இறப்புகள்
நரசாபூர் விரைவுவண்டி

**நரசாபூர் விரைவுவண்டி** (*Narasapur Express*), ஐதரபாத்தில் தொடங்கி நரசாபூர் வரை சென்றும் திரும்பும்

## நிறுத்தங்கள்
* ஹைதராபாத் டெக்கன் (0 கி.மீ.)
* செகந்த்ராபாத் சந்திப்பு (10 கி.மீ)
* பீபீநகர் (43 கி.மீ)
* நல்கொண்டா (120 கி.மீ)
* மிர்யாலகூடா (158 கி.மீ)
* விஷ்ணுபுரம் (178 கி.மீ)
* நடிகுடி சந்திப்பு (196 கி.மீ)
* பிடுகுராள்ள (217 கி.மீ)
* சத்தெனபள்ளி (249 கி.மீ)
* குண்டூர் சந்திப்பு (291 கி.மீ)
* மங்களகிரி (311 கி.மீ)
* விஜயவாடா சந்திப்பு (323 கி.மீ)
* குடிவாடா சந்திப்பு (367 கி.மீ)
* மண்டவல்லி (389 கி.மீ)
* கைகலூர் (396 கி.மீ
* ஆகிவீடு (413 கி.மீ)
* பீமவரம் நகரம் (430 கி.மீ)
* பீமவரம் சந்திப்பு (432 கி.மீ)
* வீரவாசரம் (442 கி.மீ)
* பாலகொல்லு (452 கி.மீ)
* நரசாபுரம் (461 கி.மீ)

## சான்றுகள்

பகுப்பு:இந்திய விரைவுவண்டிகள்
மெலித்திக் நீரிலி

**மெலித்திக் நீரிலி** *(Mellitic anhydride)* என்பது C12O9. என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். மெலித்திக்கமிலத்தின் நீரற்ற வடிவமே  மெலித்திக் நீரிலி என்று அழைக்கப்படுகிறது.

கார்பனீராக்சைடு , கார்பன் ஓராக்சைடு, கார்பன் கீழாக்சைடு முதலியன போல இதுவும் ஒரு கார்பனின் ஆக்சைடு அதாவது ஆக்சோ கார்பன் சேர்மம் ஆகும். இந்நீரிலி வெண்மை நிறமாகவும், பதங்கமாகும் தன்மையும் கொண்டுள்ளது. 1830 ஆம் ஆண்டில் இலைபிக் மற்றும் பிரெடரிக் வோலர் ஆகிய இருவரும் மெலிதிக் கனிம ஆய்வின்போது வெளித்தோற்றத்தில் மெலிதிக் நீரிலையைக் கண்டறிந்தனர். இதனுடைய மூலக்கூற்று வாய்ப்பாடு C4O3  என்றும் குறிப்பிட்டனர். 1913 ஆம் ஆண்டில் இச்சேர்மத்தை எச். மேயர் மற்றும் கே. சிடெய்னர் ஆகியோர் சரியான முறையில் வரையறை செய்தனர். அதன் பின்னர் இச்சேர்மம் அதனுடைய பென்சீன் வடிவத்தைத் தக்கவைத்துக் கொண்டது.

## மேற்கோள்கள்

பகுப்பு:அமில நீரிலிகள்
பகுப்பு:ஆக்சோகார்பன்கள்
உத்தானபாத ஆசனம்

**உத்தானபாத ஆசனம்** என்பது யோகக் கலையின் யோகாசனங்களில் ஒன்று

### செய்முறை
:விரிப்பில் மல்லாந்து படுத்துக்கொண்டு இரு கைகளையும் உடலோடு ஒட்டி வைத்துக்கொண்டு நன்கு நீட்டிப் படுக்க வேண்டும். :உள்ளங்கைகள் தரையில் படிய வேண்டும். 
:அடுத்து, முழங்கால்களை மடக்காமல் அப்படியே மேலே தரைக்கு மேல் தூக்க வேண்டும். 
:பாதங்கள் தரையிலிருந்து குறைந்த பட்சம் ஓரடி உயரம் மேலே இருக்க வேண்டும். 
:இதே நிலையில் நூறு எண்ணும் வரை இருக்க வேண்டும். 
:பின்னர் மெல்லக் கால்களைக் கீழே இறக்கிப் பழைய நிலைக்கு வர வேண்டும். 
:அடிவயிற்றில் நடுக்கம் மாதிரியான உணர்வு வந்தால் உடனே கால்களை மெதுவாகக் கீழே இறக்கிவிட வேண்டும்.

முதலில் இயல்பான சுவாசத்தில் செய்து பழகி விட்டுப் பின்னர் கால்களை மேலே தூக்குகையில் மூச்சை உள்ளிழுத்துக் கொண்டு கால்களைக் கீழே இறக்குகையில் மெல்ல மெல்ல மூச்சையும் விட்டுப் பழக வேண்டும். 

### பலன்கள்
பாதத்தை மேலே தூக்குவதால் அடிவயிற்று உள்ளுறுப்புகள் நன்கு ரத்தம் பாய்ந்து வேலை செய்யும். அடிவயிற்றுத் தசைகள், சிறுநீரகம், பெண்களுக்குக் கர்ப்பப் பை, சூலகம் முதலியவற்றின் செயல்திறன் மேம்படும். அடிவயிற்றின் அதிகப்படி சதை, இடுப்புச் சதை ஆகியன குறையும் தொடை சதையும் குறையும்.

### படம் இணைப்பு
*https://www.flickr.com/photos/jirsy/13086798953/sizes/z

## வெளியிணைப்புகள்
*உத்தானபாத ஆசனம்

பகுப்பு:யோகாசனங்கள்
புளியம்பட்டி

**புளியம்பட்டி** (PULIAMPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம் (ஊர்). பழனி வருவாய் வட்டத்தின் இருபத்திரெண்டாவது எண் கொண்ட வருவாய் கிராமம் (கிராம எண்:22) ஆகும்.

## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில்  புளியம்பட்டி பிரிவிலிருந்து கிழக்கே சுமார் 0.8 கி.மீ.தூரத்தில்  அமைந்து உள்ளது. கடல் மட்டத்திலிருந்து 521 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, **புளியம்பட்டி** கிராமத்தில் 640 வீடுகள் உள்ளது. இக்கிராமத்தில் 2478 பேர் வசிக்கின்றார்கள். பாலின விகிதம் 50.24 %. இதில் 1269 பேர் ஆண்கள்; 1209 பேர் பெண்கள். இக்கிராமத்தில் ஆரம்பப் பள்ளி 2ம், நடுநிலைப் பள்ளி 1ம் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 423 முடிய
*வருவாய்கிராமத்தின் பரப்பு                                            : 945.72.5 ஹெக்டேர்- (2336.93.ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
இறக்கண்டிப் பாலம்

**இறக்கண்டிப் பாலம்** (*Irakkandi Bridge*) இலங்கை திருகோணமலை மாவட்டத்தில் உள்ள திருகோணமலையையும் புல்மோட்டையையும் இணைக்கும் வகையில் இறக்கண்டிக் கடல் நீரேரிக்குக் குறுக்கே அமைக்கப்பட்டுள்ள ஒரு பாலம். 300 மீட்டர் நீளம் கொண்ட இது இலங்கையில் மூன்றாவது நீளம் கூடிய பாலம் ஆகும். சவூதி அரேபியாவின் நிதியுதவியுடன் கட்டப்பட்ட இப்பாலம், 2009 அக்டோபர் 20 ஆம் தேதி, அப்போதைய சனாதிபதி மகிந்த ராஜபக்சவினால் திறந்துவைக்கப்பட்டது.

## மேற்கோள்கள்

## இவற்றையும் பார்க்கவும்
* கிண்ணியாப் பாலம்
* மன்னம்பிட்டிப் பாலம்

பகுப்பு:இலங்கையில் உள்ள பாலங்கள்
1749

**1749**  (**[[ரோம எண்ணுருக்கள்|MDCCXLIX]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

## நிகழ்வுகள்
சனவரி 3 - ஐக்கிய அமெரிக்க மாநிலமான வெர்மான்ட் பின்னாளில் உருவாகக் காரணமான நியூ ஃகம்ப்செயர் நில வழங்கல்கள் பென்னிங் வென்ட்வேர்த்தினால் ஆரம்பிக்கப்பட்டது.

## பிறப்புகள்
* மார்ச் 23 - பியர் சிமோன் இலப்லாசு, பிரெஞ்சு கணிதவியலாளர் (இ. 1827)
* மே 17 - எட்வர்ட் ஜென்னர், ஆங்கிலேயெ மருத்துவர் (இ. 1823)
* ஆகத்து 28 - யொஹான் வூல்ப்காங் ஃபொன் கேத்தா, செருமானிய எழுத்தாளர் (இ. 1832)

## 1749 நாட்காட்டி

## மேற்கோள்கள்